નવી દિલ્હીઃ આઇપીએલની દસમી સિઝન દરમિયાન મહેન્દ્રસિંહ ધોની પર પોતાની ટિપ્પણીઓ દ્વારા મીડિયામાં ઝળકેલા ઉદ્યોગપતિ હર્ષ ગોએન્કા હવે ક્રિકેટર અંબાતી રાયડુ પર ટ્વિટ કરીને સમાચારોમાં ઝળક્યા છે. હર્ષ ગોએન્કા રાઇઝિંગ પુણે સુપરજાયન્ટના માલિક સંજીવ ગોએન્કાના ભાઈ છે અને આઇપીએલ-૧૦ દરમિયાન ધોની પર પોતાના ટ્વિટને લઈને તેઓ સમાચારોમાં આવ્યા હતા. ધોનીની ટીકા કર્યા બાદ હર્ષ ગોએન્કા માહીના ચાહકોના ગુસ્સાનો શિકાર બન્યા હતા. એ દરમિયાન ટીમ ઇન્ડિયા તરફથી ૩૪ વન ડે રમી ચૂકેલા અંબાતી રાયડુએ પણ હર્ષ ગોએન્કાને ટાર્ગેટ કરીને ટ્વિટમાં લખ્યું હતું, ”ગ્રેટ નોક એમ. એસ. ધોની… શું કોઈ એચ. વી. ગોએન્કાને મિરર ગિફ્ટ કરી શકે છે? ”